CELEX: 62005CO0395
Language: fi
Date: 2007-03-06 00:00:00
Title: Yhteisöjen tuomioistuimen määräys (kuudes jaosto) 6 päivänä maaliskuuta 2007.#Antonello D'Antonio ym.#Ennakkoratkaisupyyntö: Tribunale di Viterbo - Italia.#Yhteisöjen tuomioistuimen työjärjestyksen104 artiklan 3 kohdan ensimmäinen alakohta - Sijoittautumisvapaus - Palvelujen tarjoamisen vapaus - Yrityksiin sovellettavat kilpailusäännöt - EY 31, EY 43, EY 49 ja EY 86 artiklan tulkinta - Uhkapelit - Vedonlyöntivälitys urheilutapahtumissa - Konsessiosopimusta koskeva edellytys - Tietynmuotoisten pääomayhtiöiden jättäminen ulkopuolelle - Poliisin myötämää lupaa koskeva edellytys - Rangaistusseuraamukset.#Asia C-395/05.

Yhteisöjen tuomioistuimen määräys (kuudes jaosto) 6.3.2007 – rikosoikeudenkäynti D’Antoniota vastaan
      (asia C‑395/05)
      Yhteisöjen tuomioistuimen työjärjestyksen 104 artiklan 3 kohdan ensimmäinen alakohta – Sijoittautumisvapaus – Palvelujen tarjoamisen vapaus – Yrityksiin sovellettavat kilpailusäännöt – EY 31, EY 43, EY 49 ja EY 86 artiklan tulkinta – Rahapelit – Urheilutapahtumiin liittyvien vetojen kerääminen – Toimilupaedellytys – Tietynmuotoisten pääomayhtiöiden jättäminen ulkopuolelle – Poliisin myöntämää lupaa koskeva edellytys – Rangaistusseuraamukset
      Henkilöiden vapaa liikkuvuus – Sijoittautumisvapaus – Palvelujen tarjoamisen vapaus – Rajoitukset (EY 43 ja EY 49 artikla) (ks. 7 kohta ja määräysosan 1–4 kohta)
      Aihe 
      
         
               Ennakkoratkaisupyyntö – Tribunale di Viterbo – EY 31, EY 43, EY 49 ja EY 81–EY 89 artiklan tulkinta – Kansallinen laki, jonka
                  mukaan vetojen keräämistoiminnan harjoittaminen on luvanvaraista
               
            Ratkaisu 
      
         
                  1)
               
               
                  
               
               
                  Kansallinen lainsäädäntö, jossa kielletään muun muassa urheilutapahtumiin liittyvien vetojen keräämis-, hyväksymis-, kirjaamis-
                     ja välitystoiminnan harjoittaminen ilman asianomaisen jäsenvaltion myöntämää toimilupaa tai sen poliisin myöntämää lupaa,
                     rajoittaa EY 43 artiklassa määrättyä sijoittautumisvapautta ja EY 49 artiklassa määrättyä palvelujen tarjoamisen vapautta.
                  
               
            
         
                  2)
               
               
                  
               
               
                  Ennakkoratkaisupyynnön esittäneen tuomioistuimen on selvitettävä, vastaako kansallinen lainsäädäntö, sikäli kuin siinä rajoitetaan
                     rahapelialan toimijoiden määrää, todella tavoitteeseen estää tämän alan toiminnan hyväksikäyttö rikollisiin tai vilpillisiin
                     päämääriin.
                  
               
            
         
                  3)
               
               
                  
               
               
                  EY 43 ja EY 49 artiklaa on tulkittava siten, että ne ovat esteenä pääasiassa kyseessä olevan kaltaiselle kansalliselle lainsäädännölle,
                     jossa suljettiin pois ja lisäksi suljetaan edelleen pois rahapelialalta sellaiset toimijat, jotka ovat pääomayhtiöitä, joiden
                     osakkeet on noteerattu säännellyillä markkinoilla.
                  
               
            
         
                  4)
               
               
                  
               
               
                  EY 43 ja EY 49 artiklaa on tulkittava siten, että ne ovat esteenä pääasiassa kyseessä olevan kaltaiselle kansalliselle lainsäädännölle,
                     jossa asetetaan rangaistusseuraamus pääasian syytettyjen kaltaisille henkilöille sen vuoksi, että nämä ovat harjoittaneet
                     järjestynyttä vetojen keräämistoimintaa ilman kansallisessa lainsäädännössä edellytettyä toimilupaa tai poliisin lupaa, kun
                     näillä henkilöillä ei ole voinut olla kyseistä toimilupaa tai lupaa, koska kyseinen jäsenvaltio on yhteisön oikeuden vastaisesti
                     kieltäytynyt myöntämästä sitä heille.